周津

周津（），字文濟，別號月航，浙江慈谿縣（今浙江省慈溪市）人。明朝政治人物，成化進士。明朝政治人物。

生平
成化二十年（1484年）甲辰科同進士出身。得學士楊守陳賞識。二十二年授行人司行人。弘治三年（1490年），行取南京試監察御史，四年（1491年）二月實授南京河南道御史《明孝宗敬皇帝實錄卷之四十八》：弘治四年二月癸亥，實授南京都察院理刑知縣、行人等官：馬炳然、周津、萬祥、劉琬、王和、陳銓、郭珠、周昂為南京監察御史，炳然福建道；津河南道；祥陝西道；琬、和貴州道；銓陝西道；珠、昂山西道。，掌京察。十一年丁父憂，十三年服闕，出爲江西九江府知府，在任九月，改任瑞州知府，以事入狱两年，後復原职。正德四年（1509年）六月升江西右參政，分守湖西并岭北二道，五年五月升云南按察使，七年四月升雲南右布政使，九年正月官至貴州左布政使，未履任，又改廣東，不久母喪去職。正德十一年（1516年）七月卒。《國朝獻徵錄·卷之一百三》：貴州布政使司左布政使周公津墓誌銘（楊廉） 公諱津，字文濟，別號月航，世?慈谿宦族。高祖可權，元典史；曾祖弘，永樂中任柘城知縣，有惠政；祖墀，不仕；父鏜，以公貴封監察御史，母葉氏，封太孺人。公領成化庚子鄉薦，登甲辰進士。學士楊公守陳一見奇之，謂濟時才也。丙午授行人。憲廟升遐，嘗被詔告哀南方，嚴肅禮儀。至姑蘇，廵按王御史擁葢來迎命人撤之，王深愧服。北虜臨邊假貢獻以古?見我虗實廷議推公往諭之。虜見公風神皎然，詞義峻整，齧指羅拜而去。弘治庚戌，轉南京河南道監察御史。掌京官考績每於眾好惡中尤獨加察不?雷同督造四十八衞軍冊盡得奸弊而釐革之監龍江瓦屑二榷務中貴百計啗之不可得守備巨璫蔣琮欲求一見無由致之一日治具蕭寺托公同僚相邀公及門始知即策馬而返閣老丘公濬與冢宰王公恕素不相能嗾人訂之公飛章劾丘謂其以博物洽聞之儒臣處經綸密□之重地乏休休有容之量?妨賢病國之徒本之則無焉用彼相時言路劾丘者眾而公所論辭若緩而義愈嚴。疏入，舉朝韙之。甲寅，奉勑□戍山東，尺籍無隱漏。建白利害凡十事，無不切當。復兼刷省卷磨勘有法方伯而下皆敬服之謂此壯年之老成者。戊子，丁外艱。庚申，服闋，轉九江知府。平易近民，以通上下之情?之寬徭薄賦洗冤澤物汲汲如不及郡當要衝使舟如織公以連歲兵荒一切館榖夫皁悉損其半王喪柩過郡舳艫數百艘蔽江而下州縣人夫遭舟人索錢之虐落水並饑餓死者無筭公編成甲令其互相救援無一失所者內侍戴姓者尤暴悍亦斂戢無擾，公之得民心其事多類此。在郡凡九月，廵按御史周公進隆以瑞州盜起，劫質寸令奏公更任。郡民聞之，皆赴闕乞留不允。公行，老稚攀送，哭聲震野。至瑞州，即疏蠲逋賦與民更始先是上司凡盜起必責捕盜官緣此畏罪不以聞釀成大患公上書廵視都御史林公俊謂寬廵捕之法重獲盜之賞盜乃可弭謂漢時郡國多盜聽其自相斬獲以除其罪吏逗遛迴避者勿問惟以擒討?效此策今正宜用林公從之其後賊首王武果擒其黨劉洪等若干人林公深加賞歎久之訛將賊將劫獄一日報三四□官吏士民奔竄一空獨公與捕盜通判甘文紹堅守不去號召民兵以?扞禦目遣卒入獄防變文紹家僮唱殺死囚四十七人。時有銜公者，遂□□織文紹亦因以歸罪於公坐是繫獄兩易寒暑自以身?正官宜獨任之無一語以及文紹瑞民繫登聞鼓訟冤事下兵部司馬劉公大夏覆奏得旨，還公原職。公再至瑞地方無虞良善得所廵按御史臧公鳳特□異之分守王參政治獄深刻公執不從曰先儒有雲殺人以媚人吾不?也王卒不得逞亡何逆瑾用事與正人?讐二次罰米輸邊不下八百石計無所出瑞民爭先代輸後以積俸及鬻產償之。己巳，轉江西左參政，分守湖西並嶺北二道。嶺北以盜，湖西以訟?諸道最盡心竭力撲滅爬梳二者，寢亦衰息。庚午轉雲南按察使辯釋冤獄旌別屬吏振肅紀綱鎮守崔某軍牢歐人至死必置之法總兵沐公下人有犯未嘗少貸，沐公亦雅重公片紙追呼必令如期而至。土官那代兇殘嗜殺白骨盈壑公?鎮廵畫策即擒縛以來，竟亦服辜。壬申，轉雲南右布政使。滇溢?患隨濬隨塞葢源廣末狹理所必至鎮廵屬公治之公謂必鑿漢廠諸墪始保百年無事乃徙其居民而鑿之復開子河以殺其勢滇於是乎永利至今。甲戌，轉貴州左布政使，未□行，改廣東，尋丁內艱去。公之卒則丙子七月之廿一日也。未卒前月有紅光，自空夜墜於庭，哲人之終固如是哉。

參考文獻
杨廉《贵州布政使司左布政使周公津墓志铭》

J
Category:慈溪人
Category:明朝行人司行人
Category:明朝南京監察御史
Category:明朝九江府知府
Category:明朝瑞州府知府
Category:明朝江西布政使司參政
Category:明朝雲南按察使
Category:明朝貴州布政使
Category:明朝廣東左布政使
Category:成化十六年庚子科浙江鄉試舉人
Category:明朝雲南右布政使